Офис на НАП Витоша

Сградата на офис на НАП Витоша, в която се намират салоните за обслужване на клиенти, е на адрес: гр. София, бул. „Цар Борис III“ № 215, п. к. 1618, телефони за връзка: 02/ 9179 109, 02/9179 124.

Офисът се намира в сградата на „Геопланпроект“, срещу Държавен фонд „Земеделие“. Салоните за обслужване се помещават на етаж 12.

 Най-близката спирка на градски транспорт е „Квартал Павлово“, която обслужва трамвайни линии с номера 4 и 5 и автобусни линии с номера 260 и 107. Пешеходното разстояние от спирката до сградата е около 300 метра.

Най-близкият паркинг се намира от лявата страна на сградата на бул. “Цар Борис III“ №215, като няма специално обозначени места за преференциално паркиране на превозни средства, превозващи хора с увреждания.

Вдясно на входа на сградата е изградена метална рампа за движение на инвалидни колички. Входната врата се намира вляво след края на рампата, отваря се навън, не е автоматична.

Офисът разполага с три салона за обслужване на клиенти с отворен достъп, които се намират на дванадесети етаж. До тях се достига чрез 3 бр. асансьори. На входа на етажа е разположена система за управление на опашките. Налични са светлинни информационни табла и обикновени информационни табла.

Обособена е стая за обслужване на клиенти с увреждания. Осигурено е обслужване чрез видео жестов превод за хора с увреден слух.

Има възможност за предварително уговаряне на час за посещение чрез обаждане на телефоните за връзка.

На етажа има постоянно присъствие на охрана.